section_heading: Maglaj
paragraph_text: U selu Čusto Brdo vojnici Armije BiH među kojima je bilo i mudžahedina iz Tešnja su 15. rujna 1993. godine izmasakrirali tri člana jedne hrvatske obitelji. Selo Novakovići bilo je izloženo žestokim napadima vojnih postrojbi Armije BiH 21. i 24. siječnja 1994. godine. U prvom napadu na to selo, udaljeno pet kilometara od Maglaja prema Zavidovićima na lijevoj obali rijeke Bosne, nastanjeno hrvatskim stanovništvom, masakrirana su tri zarobljena vojnika HVO-a i jedan civil. Tijekom bošnjačkog napada poginulo je pet vojnika HVO-a, a ranjena tri.